CELEX: 62021CN0579
Language: sk
Date: 2021-09-22 00:00:00
Title: Vec C-579/21: Návrh na začatie prejudiciálneho konania, ktorý podal Itä-Suomen hallinto-oikeus (Fínsko) 22. septembra 2021 – J.M.

29.11.2021   
            
            
               SK
            
            
               Úradný vestník Európskej únie
            
            
               C 481/19
            
         
      Návrh na začatie prejudiciálneho konania, ktorý podal Itä-Suomen hallinto-oikeus (Fínsko) 22. septembra 2021 – J.M.
      (Vec C-579/21)
      (2021/C 481/26)
      Jazyk konania: fínčina
      
         Vnútroštátny súd, ktorý podal návrh na začatie prejudiciálneho konania
      
      Itä-Suomen hallinto-oikeus
      
         Účastníci konania pred vnútroštátnym súdom
      
      
         Žalobca: J.M.
      
         Ďalší účastníci konania: Zástupca dozorného úradníka pre ochranu údajov, Pankki S
      
         Prejudiciálne otázky
      
      
                  1.
               
               
                  Má sa právo na prístup k údajom, ktoré má dotknutá osoba podľa článku 15 ods. 1 všeobecného nariadenia o ochrane údajov (1), v spojení s [pojmom] „osobné údaje“ v zmysle článku 4 bodu 1 tohto nariadenia vykladať v tom zmysle, že informácie získané prevádzkovateľom, z ktorých vyplýva, kto, kedy a na aký účel spracúval osobné údaje dotknutej osoby, nepredstavujú informácie, na sprístupnenie ktorých má dotknutá osoba nárok, najmä preto, lebo ide o údaje, ktoré sa týkajú zamestnancov prevádzkovateľa?
               
            
                  2.
               
               
                  Ak je odpoveď na prvú otázku kladná a dotknutá osoba na základe článku 15 ods. 1 všeobecného nariadenia o ochrane údajov nemá právo na prístup k informáciám uvedeným v tejto otázke, lebo tieto informácie nepredstavujú „osobné údaje“ dotknutej osoby podľa článku 4 bodu 1 všeobecného nariadenia o ochrane údajov, majú sa v prejednávanom prípade ešte vziať do úvahy informácie, na sprístupnenie ktorých má dotknutá osoba nárok podľa článku 15 ods. 1 písm. [a) až h)]:
                  
                              a)
                           
                           
                              Ako sa má vykladať účel spracúvania v zmysle článku 15 ods. 1 písm. a) so zreteľom na rozsah práva dotknutej osoby na prístup k údajom, t. j. môže účel spracúvania založiť právo na prístup k protokolovým údajom používateľov, ktoré získal prevádzkovateľ, ako sú napríklad informácie o osobných údajoch spracúvateľov, čase, ako aj účele spracúvania osobných údajov?
                           
                        
                              b)
                           
                           
                              Možno osoby, ktoré spracúvali klientske údaje J. M., v tejto súvislosti za určitých podmienok považovať za príjemcov osobných údajov podľa článku 15 ods. 1 písm. c) všeobecného nariadenia o ochrane údajov, ku ktorých by dotknutá osoba mala právo na prístup?
                           
                        
            
                  3.
               
               
                  Je pre konanie dôležité, že ide o banku, ktorá vykonáva regulovanú činnosť, alebo že J. M. pracoval pre banku a zároveň bol jej klientom?
               
            
                  4.
               
               
                  Je pre posúdenie vyššie položených otázok relevantné, že k spracúvaniu údajov J. M. došlo pred nadobudnutím účinnosti všeobecného nariadenia o ochrane údajov?
               
            
         (1)  Nariadenie Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 2016, s. 1).